༄༅། །བྱང་ཆུབ་ལྟུང་བཤགས་དང་སྤྱི་བཤགས་གཉིས་ཀྱི་
ཟིན་བྲིས་ཐར་འདོད་སྙིང་གི་དགའ་སྟོན་
ཞེས་བྱ་བ་བཞུགས་སོ། །
ཤེས་རབ་དཔལ་ལྡན།
ན་མོ་གུ་རུ་མུ་ནཱིནྡྲ་མཧཱ་བཛྲ་དྷཱ་རཱ་ཡ། རྒྱལ་ཀུན་ཡེ་ཤེས་མཚན་དཔེས་བཀླུབས་གང་
འཇམ་དཔལ་དབྱངས་སུ་གྲགས་པའི་མགོན། །གསུམ་ལྡན་རྡོ་རྗེ་འཛིན་པའི་ཟོལ་གྱིས་བློ་
བཟང་རྒྱལ་བའི་ལུང་རྟོགས་ཆོས། །སླར་ཡང་བཤད་སྒྲུབ་གཙང་མའི་སྟོབས་ཀྱིས་ཕྱོགས་
དུས་ཀུན་ཏུ་འཕེལ་མཛད་པ། །མཁས་བཙུན་བཟང་གྲུབ་དཔལ་ལྡན་བླ་མས་བྱང་ཆེན་
བར་དུ་བརྩེ་བས་སྐྱོངས། །བསྐལ་བཟང་རྒྱལ་བའི་ཏོག་གྱུར་སྟོན་པ་དང་། །མི་ཕམ་འཇམ་
དབྱངས་ཇོ་འབྲོམ་ཙོང་ཁ་པ། །བློ་བཟང་ཆོས་རྒྱན་ཡོངས་འཛིན་པཎྜི་ཏ། །དྷརྨ་བྷ་དྲ་སོགས་
ལ་གུས་ཕྱག་འཚལ། །ཀུན་མཁྱེན་བླ་མའི་ལེགས་བཤད་རྒྱ་མཚོའི་གཏིང༌། །བྱིས་བློའི་༡
ན་སོར་རྩེས་འཚོལ་བ་བཞད་གད་ཀྱི། །གནས་སུ་ངེས་ཀྱང་དམ་པའི་གསུང་ནན་བཞིན། །
རེག་ཟིག་མདོར་བསྡུས་ངོ་ཚ་བཏང་ནས་སྤྲོ། །
འདིར་བདག་ཅག་གི་སྐྱབས་གནས་དམ་པ་མདོ་སྔགས་རིག་གནས་ཐམས་ཅད་ཀྱི་
བསྟན་པའི་བདག་པོ་རྗེ་བཙུན་བླ་མ་རྡོ་རྗེ་འཆང་ཆེན་པོ་དབྱངས་ཅན་གྲུབ་པའི་རྡོ་རྗེ་
~264~

བྱང་ཆུབ་ལྟུང་བཤགས་དང་སྤྱི་བཤགས་གཉིས་ཀྱི་ཟིན་བྲིས་ཐར་འདོད་སྙིང་གི་དགའ་སྟོན།
དཔལ་བཟང་པོའི་ཞབས་དྲུང་ནས། རྒྱལ་བའི་གསུང་རབ་ཐམས་ཅད་ཀྱི་སྙིང་པོ་ཤིང་རྟ་
ཆེན་པོ་གཉིས་ཀྱི་ལམ་སྲོལ་མཉམ་མེད་ཇོ་བོ་རྗེ་དཔལ་ལྡན་ཨ་ཏི་ཤ་དང༌། ཁམས་གསུམ་
ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་བཞེད་པ་མཐར་ཐུག་པ། བྱང་ཆུབ་ལམ་གྱི་རིམ་པའི་
དམར་ཁྲིད་ཐམས་ཅད་མཁྱེན་པར་བགྲོད་པའི་བདེ་ལམ་ཞེས་པ་པཎ་ཆེན་ཐམས་ཅད་
མཁྱེན་པ་བློ་བཟང་ཆོས་ཀྱི་རྒྱལ་མཚན་དཔལ་བཟང་པོས་མཛད་པའི་ལེགས་བཤད་ཆེན་
པོ་གང་དེའི་ཉམས་འཁྲིད་ཟབ་མོ་དམ་པའི་ཕྱག་བཞེས་མ་ཉམས་པར་ལེགས་པར་སྩལ་
བའི་སྐབས་གསུང་བཤད་ཐམས་ཅད་གཞུང་ཐོག་ཏུ་ཤིན་ཏུ་འབྱོར་ཞིང་། ལུང་རིགས་དྲི་མ་
མེད་པའི་དགག་སྒྲུབ་རྒྱ་ཆེ་བ་དང་། སྐབས་འགར་ལོ་རྒྱུས་འབྲེལ་ཆགས་ལ་ངོ་མཚར་བས་
མཚོན་མདོར་ན་ཟབ་ཅིང་རྒྱ་ཆེ་བར་གསུངས་པས་མཐའ་དག་སྨོས་ཅི་དགོས། ཆ་ཤས་ཙམ་
རེ་ངེས་ཁུལ་ཡང་རྗེ་ཉིད་ཀྱིས་བཞེད་པའི་ཚིག་དོན་མ་ཉམས་པར་འབྱུར་བའི་རེ་བ་གཏན་
ནས་མ་མཆིས་པ་ཞིག་ལགས་མོད། འོན་ཏེ་ལམ་གྱི་ལུས་བྱིངས་ལ་སྔོན་བྱོན་དམ་པ་མང་
པོས་ཟིན་བྲིས་མཛད་པ་སོགས་ལ་མ་གསུངས་པའི་ལེགས་བཤད་དོན་གནད་མཆོག་ཏུ་ཆེ་
བའང་མཐའ་ཡས་པ་ཞིག་སྩལ་བ་རྣམས་བརྗེད་པར་ཤིན་ཏུ་ཕངས་ན་ཡང་། བདག་ལྟ་བུ་
བློ་དང་སྤོབས་པ་ཆབས་ཅིག་ཏུ་ཕྲ་བས་ཟིན་བྲིས་འདེབས་པའི་ནུས་པ་མ་རྙེད་ཅིང་།
འདིར་ནི་ཆོས་ཀྱི་འཁོར་ལོ་འདི་ཉིད་བསྐོར་བར་གསོལ་བ་འདེབས་པ་སོགས་ཐུགས་
བསྐྱེད་དམ་བཅའ་བཟང་པོའི་མཐུ་དཔུང་གྲུབ་པ་སྨོན་ལམ་སྤྲུལ་སྐུ་རིན་པོ་ཆེ་ཡེ་ཤེས་
བསྟན་པའི་རྒྱལ་མཚན་དཔལ་བཟང་པོས་ལྟུང་བཤགས་དང་སྤྱི་བཤགས་གཉིས་ལ་ཟིན་
བྲིས་དེ་ཐོབས་ཤིག་ཅེས་ནན་གྱིས་གསུངས་པར་བརྟེན། དེ་གཉིས་ལའང་བཀའ་བཤད་རྒྱ་
ཆེར་སྩལ་བ་ལས། མདོར་བསྡུས་ས་བཅད་ཙམ་ཞིག་དགོད་པའི་བྱ་བ་ལ་ཞུགས་སོ། །
དེ་ཡང་སྦྱོར་བའི་ཆོས་ལྔ་པ་བསག་སྦྱང་གི་གནད་མ་ལུས་པར་བསྡུས་པ་ཡན་ལག་
~265~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བདུན་པ་གྲགས་པ་འདི་ཉིད་ལས་འཕྲོས་པའི་བཤགས་པའི་སྐབས་འདི་སྐད་ཅེས་ཐོས་ཏེ།
རྗེ་བདག་ཉིད་ཆེན་པོས། ལྷག་པར་ལས་སྒྲིབ་སྦྱོང་བ་གནད་ཆེ་བས། །རྒྱུན་ཏུ་སྟོབས་བཞི་
ཚང་བ་བསྟེན་པ་གཅེས། །ཞེས་གསུངས་པ་ལྟར་རང་ཅག་རྣམས་ལ་ཐོག་མར་ལས་སྒྲིབ་
སྦྱོང་བ་འདི་ཁོ་ན་གལ་ཤིན་ཏུ་ཆེ་གཤིས། བདག་གི་སྐྱབས་མགོན་བླ་མ་རིན་པོ་ཆེའི་ལྷན་
ཐབས་ལས་ཀྱང་། ལོང་སྐབས་བྱུང་ཚེ་མཚམས་འདིར་ལྟུང་བཤགས་བརྐྱངས་ཕྱག་དང་
བཅས་པ་བྱའོ། །ཞེས་གསུངས་པ་ཡིན་པས་དེ་དོན་ཉམས་བཞེས་ལ་འཁེལ་བ་ཞེས་མཛད་
དགོས། ཉམས་སུ་ལེན་པ་ལའང་དེའི་ཚེའི་དམིགས་པ་ཡིད་ལ་བྱ་ཚུལ་ཤེས་དགོས་པས།
དེས་ན་དམིགས་པ་འཆར་བདེ་བའི་བཤད་པ་རྐང་གྲངས་ཙམ་ཞིག་ཞུ་ན།
ལྟུང་བཤགས་འདི་ནི་སྡིག་སྒྲིབ་སྤྱི་དང་ཁྱད་པར་བྱང་ཆུབ་སེམས་ཀྱི་ལྟུང་བ་སྦྱོང་བ་
ལ་ཆེས་བསྔགས་པའི་ཕྱིར་མཚན་དུའང་བྱང་ཆུབ་ལྟུང་བཤགས་ཞེས་ཐོགས་པ་ཡིན། འདི་
དོན་བཤད་པ་ལ་ས་བཅད་ཀྱི་དབང་དུ་བྱས་ན་བསགས་སྦྱང་སྤེལ་གསུམ་མམ། ཡང་ན་
བཤགས་པའི་ཡན་ལག །བསྔོ་བའི་ཡན་ལག །ལྷག་མ་བསྟན་པ་གསུམ་མོ། །དང་པོ་ལ་
བཞི། རྟེན་གྱི་སྟོབས། གཉེན་པོ་ཀུན་ཏུ་སྤྱོད་པའི་སྟོབས། རྣམ་པར་སུན་བྱིན་པའི་སྟོབས།
ཉེས་པ་ལས་སླར་ལྡོག་པའི་སྟོབས་སོ། །དང་པོ་རྟེན་ཞེས་པ་འདི་ལ་བཤགས་ཡུལ་གྱི་རྟེན་
ལ་བཞེད་པ་གཅིག་དང་། བཤགས་པ་པོའི་རྟེན་ལ་བཞེད་པ་གཅིག་སྟེ། གཉིས་ཡོད་པ་
ལས་ཕྱི་མ་རང་ལུགས་ཡིན། དེ་ཡང་སྐྱབས་འགྲོའི་སྡོམ་ལྡན་ནས་དགེ་བསྙེན་དགེ་ཚུལ་
དགེ་སློང་བྱང་སེམས་སྡོམ་པ་གསུམ་ལྡན་སོགས་རིམ་པས་སྡིག་པ་སྦྱོང་བ་ལ་སྟོབས་ཆེ་བ་
ཡིན་ཚུལ་དང་། དུས་རྟག་ཏུ་ཞེས་པ་ད་ལྟ་སྐྱབས་འགྲོ་བྱེད་པའི་དུས་འདི་ནས་བྱང་ཆུབ་
སྙིང་པོ་མ་ཐོབ་ཀྱི་བར་ཏེ་སྐྱབས་སུ་འགྲོ་བའི་དུས་བསྟན་པའོ།
ད་ལམ་བྱང་ཆུབ་ལམ་རིམ་དང་འབྲེལ་གཤིས་གོང་དུ་སྐྱབས་འགྲོ་སེམས་བསྐྱེད་
~266~

བྱང་ཆུབ་ལྟུང་བཤགས་དང་སྤྱི་བཤགས་གཉིས་ཀྱི་ཟིན་བྲིས་ཐར་འདོད་སྙིང་གི་དགའ་སྟོན།
བྱས་པས་རྟེན་གྱི་སྟོབས་ལེགས་པར་ཚང་བ་མ་ཟད། འདིར་སྐྱབས་འགྲོ་བྱེད་པ་འདིས་
བསྟན་པའི་སྒོར་ཞུགས་ཤིང་སྡོམ་པའི་རྟེན་དུ་འགྱུར་བ་དང་། ཤུགས་ལ་སེམས་བསྐྱེད་ཀྱང་
ཚང་བས་ཐེག་ཆེན་པར་ཚུད་ནས་སྟོབས་ཆེ་བ་ཡིན། ཤུགས་ལ་ཚང་ཚུལ་ཇི་ལྟར་ཡིན་ཞེ་ན།
སྐྱབས་འགྲོ་རྣམ་པར་དག་པ་ཞིག་བྱེད་པ་ལ་སྐྱབས་འགྲོའི་ངོ་བོའམ་རྒྱུ་གཉིས་ཚང་དགོས་
ཏེ། རྗེ་བདག་ཉིད་ཆེན་པོས། དྲི་བ་ལྷག་བསམ་རབ་དཀར་དུ་སྐྱབས་འགྲོའི་ངོ་བོ་ཨི་ཐི་བ་
ཞིག་ཡོད་པ་དེ་གང་ཡིན་ཞེས་ཕེབས་པ་ལ། སྐྱབས་མགོན་བློ་བཟང་ཆོས་ཀྱི་རྒྱལ་མཚན་
དཔལ་བཟང་པོས་དྲི་ལན་བློ་བཟང་བཞད་པའི་སྒྲ་དབྱངས་སུ། རང་ཉིད་ལྷག་པར་
འཇིགས་པ་དང༌། །དཀོན་མཆོག་སྐྱོབ་པའི་ནུས་ལྡན་དུ། །ཤེས་ལས་བྱུང་བའི་སྐྱབས་འགྲོ་
ལ། །ཟླ་མེད་བླ་མ་མཆོག་ཁྱེད་བཞེད། །ཅེས་གསུངས་པ་ལྟར་སེམས་ཅན་ཐམས་ཅད་
འཁོར་བ་སྤྱི་བྱེ་བྲག་གི་སྡུག་བསྔལ་དུ་མས་མནར་ཚུལ་བསམས་ནས་སྙིང་རྗེ་ཞིང་། རང་
ཉིད་མནར་ཚུལ་བསམས་ནས་ལྷག་པར་འཇིགས་ཤིང་སྐྲག་ནས་དེ་ལས་སྐྱོབ་འདོད་དང་
ཐར་འདོད་བསྐྱེད་པ་གཞན་དོན་དོན་གཉེར་དང་། དེའི་ཕྱིར་དུ་ཐར་པ་མཆོག་བླ་མ་སངས་
རྒྱས་ཀྱི་གོ་འཕང་ཞིག་ད་ལྟ་ཉིད་དུ་ཐོབ་པར་འདོད་པའི་བྱང་ཆུབ་དོན་གཉེར་ཏེ་དོན་
གཉེར་གཉིས་ལྡན་གྱི་སྨོན་པ་སེམས་བསྐྱེད་དང༌། དེ་ལས་སྐྱོབ་པའི་ནུས་པ་བླ་མ་དཀོན་
མཆོག་ལ་ཡོད་པར་ཡིད་ཆེས་ནས་སྐྱིད་སྡུག་ལེགས་ཉེས་ཅི་བྱུང་ཡང་ཁྱེད་མཁྱེན་སྙམ་དུ་
སྐྱབས་སུ་འགྲོ་དགོས་ལ། དེས་ན་སངས་རྒྱས་ཐོབ་པར་བྱ་བའི་ཆེད་དུ་རྒྱལ་སྲས་ཀྱི་སྤྱོད་
པ་མཐའ་དག་ལ་སློབ་པ་ཞིག་དོན་གྱིས་འབྱུང་བས་འཇུག་པ་སེམས་བསྐྱེད་ཀྱང་ཚང་བ་
ཡིན་ནོ། །
གཉིས་པ་གཉེན་པོ་ཀུན་ཏུ་སྤྱོད་པའི་སྟོབས་ནི། སྤྱིར་སྡིག་པ་སྦྱོང་ཆེད་དུ་དམིགས་
པའི་དགེ་བ་ཐམས་ཅད་ཡིན་ཀྱང་། དམིགས་བསལ་མདོ་སྡེ་ལ་བརྟེན་པ། སྟོང་ཉིད་ཟབ་
~267~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
མོ་ལ་བརྟེན་པ། མཆོད་པ་ལ་བརྟེན་པ། གཟུངས་སྔགས་ཟབ་མོ་ལ་བརྟེན་པ། སྐུ་
གཟུགས་ལ་བརྟེན་པ། མཚན་ལ་བརྟེན་པ་སྟེ་དྲུག་ཡོད་པ་ལས། འདིར་ནི་སྡིག་སྒྲིབ་སྦྱོང་
བ་ལ་མཆོག་ཏུ་བསྔགས་པ་དེ་བཞིན་གཤེགས་པ་སོ་ལྔའི་མཚན་ལ་བརྟེན་པ་ཡིན། དེ་ཡང་
བརྐྱངས་ཕྱག་དང་འབྲེལ་བར་བྱས་ནས་ལུས་ལ་བབས་བསྐུར་བས་སྡིག་སྒྲིབ་བྱང་ཚབ་
ཤིན་ཏུ་ཆེ་བ་ཡིན།
ཕྱག་ལེགས་པར་འཚལ་བའི་ཚུལ་དང་ཕན་ཡོན། འཚལ་བའི་ལུགས་ཉེས་པའི་ཉེས་
དམིགས་སོགས་ཡན་ལག་བདུན་པའི་ལུས་ཀྱི་ཕྱག་གི་སྐབས་སུ་ཞིབ་པར་ཞུས་ཟིན་པ་
ལྟར་དང་། འཚལ་ཡུལ་ནི་ཚོགས་ཞིང་སྤྱི་དང་ཁྱད་པར་སངས་རྒྱས་སོ་ལྔ་ཡིན་ཅིང་།
མཚན་སོགས་ངག་འདོན་ནི། སྟོན་པ་བཅོམ་ལྡན་འདས་ཞེས་པ་ནས་རི་དབང་གི་རྒྱལ་པོ་
ལ་ཕྱག་འཚལ་ལོ། །ཞེས་པའི་བར་རོ།
དེ་དག་གི་སྐུ་མདོག་ཕྱག་མཚན་སོགས་སྐྱབས་མགོན་བླ་མ་རིན་པོ་ཆེས་མཛད་པའི་
བསྟོད་པ་གངྒཱའི་ཆུ་རྒྱུན་ལ་སོགས་པ་ནས་གསུངས་པ་ལྟར་བསྒོམ་གྲུབ་ན་དང༌། དེ་ལྟར་མ་
གྲུབ་རུང་རང་ཅག་རྣམས་ལ་དམིགས་པ་འཆར་བདེ་བའི་དབང་དུ་བྱས་ན། མགོན་པོ་ཀླུ་
སྒྲུབ་ཀྱིས་མཛད་པར་གྲགས་པ་བཞིན་རྒྱལ་མཆོག་བསྐལ་བཟང་རྒྱ་མཚོས་དྲི་ལན་དུ་སྩལ་
བ་ལྟར་སངས་རྒྱས་རིགས་ལྔའི་རྣམ་པར་བྱེད་པ་འདི་ལེགས་པས་དེའི་ཚུལ་ནི། དབུས་སུ་
སྟོན་པ་ཤཱཀྱ་ཐུབ་པའི་སྐུ་མདོག་གསེར་གཙོ་མ་ལྟ་བུ་དང་། ཀླུ་དབང་གི་རྒྱལ་པོ་ཞལ་ཁྱིམ་
དཀར་པོ་དམ་ཚིག་གི་ཕྱག་རྒྱ་ཅན་དམིགས་གསལ་ཙམ་ལས། རིན་ཆེན་མེའི་བར་བདུན་
པོ་སྐུ་མདོག་སྔོན་པོ་ས་གནོན་མཉམ་བཞག་ཅན། དེ་རྣམས་ཀྱི་གཡས་སུ་རིན་ཆེན་ཟླ་འོད་
ནས་ཚངས་པས་བྱིན་གྱི་བར་བདུན་སྐུ་མདོག་དཀར་པོ་བྱང་ཆུབ་མཆོག་གི་ཕྱག་རྒྱ་ཅན།
གཡོན་དུ་ཆུ་ལྷ་ནས་མྱ་ངན་མེད་པའི་བར་བདུན་སེར་པོ་མཆོག་སྦྱིན་མཉམ་བཞག་ཅན།
~268~

བྱང་ཆུབ་ལྟུང་བཤགས་དང་སྤྱི་བཤགས་གཉིས་ཀྱི་ཟིན་བྲིས་ཐར་འདོད་སྙིང་གི་དགའ་སྟོན།
ཡང་གཡས་པ་རྣམས་ཀྱིའང་གཡས་སུ་སྲེད་མེད་ཀྱི་བུ་ནས་མཚན་དཔལ་ཤིན་ཏུ་ཡོངས་
གྲགས་ཀྱི་བར་བདུན་དམར་པོ་ཕྱག་གཉིས་མཉམ་བཞག་ཅན། གཡོན་དུ་དབང་པོ་ཏོག་
ནས་རི་དབང་གི་རྒྱལ་པོའི་བར་བདུན་ལྗང་ཁུ་སྐྱབས་སྦྱིན་མཉམ་བཞག་ཅན་བསམ་མོ། །
གསུམ་པ་རྣམ་པར་སུན་འབྱིན་པའི་སྟོབས་ལ་གཉིས། བཤགས་རྒྱུའི་སྡིག་པ་ངོས་
བཟུང་བ་དང་། བཤགས་ལ་བྱ་ཚུལ་དངོས་སོ། །དང་པོ་ལ་གསུམ། དགོངས་གསོལ་བསྟན་
པ། སྡིག་པའི་ངོ་བོ་བཤད་པ། བྱེད་ལས་བཤད་པའོ། །དང་པོ་ནི། དེ་དག་ལ་སོགས་ཏེ་
ཞེས་པ་ནས་དེ་དག་ཐམས་ཅད་བདག་ལ་དགོངས་སུ་གསོལ་ཞེས་པའི་བར་རོ། །དེ་ཡང་
གང་ཇི་སྙེད་ཅིག་བཞུགས་པ་སྟེ་ནམ་ཡང་མི་ལྡང་བའི་ཆོས་ཀྱི་སྐུ་དང་། འཚོ་ཞིང་སྟེ་མྱ་ངན་
ལས་མི་འདའ་བའི་ལོངས་སྐུ། གཞེས་པ་ནི་ད་ལྟ་མཛད་པ་སྟོན་པའི་སྤྲུལ་སྐུ་སྟེ་སངས་རྒྱས་
སྐུ་གསུམ་གྱི་བདག་ཉིད་ཅན་རྣམས་བདག་བཤགས་སྡོམ་བྱེད་པ་འདི་ལ་ཐུགས་དགོངས་
པ་གཏད་དུ་གསོལ་གཞེས་སྙན་གསན་འབེབས་པ་ལྟ་བུའོ། །
གཉིས་པ་སྡིག་པའི་ངོ་བོ་བཤད་པ་ལ་གཉིས། མདོར་བསྟན་པ་དང་། རྒྱས་པར་
བཤད་པའོ། །དང་པོ་ནི། རྗེས་སུ་ཡི་རང་བའམ་ཞེས་པའི་བར་ཏེ། དེ་ཡང་བདག་གི་སྐྱེ་བ་
འདི་དང་ཞེས་པ་ནས་འཁོར་བའི་སྐྱེ་གནས་ཐམས་ཅད་དུ་ཞེས་པའི་བར་གྱིས་དུས་བསྟན་
པ་ཡིན། དེ་ཡང་སྐྱེ་བ་འདི་ཞེས་པ་ནི་སྐྱེས་པ་ནས་ད་ལྟ་བཤགས་པ་བྱེད་པ་འདི་ལ་ཐུག་གི་
བར་དང༌། སྐྱེ་བ་ཐོག་མ་ནི་འདིའི་སྔ་མ། མཐའ་མ་མ་མཆིས་པའི་འཁོར་བ་ཞེས་པ་འདི་ལ་
བཤགས་པ་དང་བསྔོ་བའི་སྐབས་སོ་སོར་འབྲེལ་ཚུལ་ལེགས་པར་བྱེད་དགོས། དེ་ཡང་མ་
འོངས་པའི་སྡིག་པ་སྡོམ་པའི་ཕྱིར་བཤགས་སུ་མེད་པས་འདིར་སྐྱེ་བ་ཐོག་མའི་མཐའ་མ་མ་
མཆིས་པ་སྟེ་སྐྱེ་བའི་ཡ་མཐའ་ཐུག་མེད་ལ་བཟུངས་ཏེ། དེ་ལྟ་བུའི་འཁོར་བའི་སྐྱེ་གནས་
ཐམས་ཅད་དུ་ཞེས་པའོ། །སྡིག་པ་དང་མི་དགེ་བ་དོན་གཅིག །བདག་གིས་བགྱིས་པ་ནི་
~269~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ལུས་ཀྱིས་བགྱིས་པའོ། །བགྱིད་དུ་སྩལ་བ་ནི་ངག་གིས་གཞན་ལ་བགྱིད་དུ་བཅུག་པའོ། །
བགྱིས་པ་ལ་རྗེས་སུ་ཡི་རང་བ་ནི། གཞན་གྱིས་བགྱིས་པ་ཡིད་ཀྱི་དགའ་བ་སྒོམ་པའོ། །
གཉིས་པ་རྒྱས་པར་བཤད་པ་ནི། མཆོད་རྟེན་གྱི་དཀོར་རམ་ཞེས་པ་ནས་འཇུག་པ་
ལ་རྗེས་སུ་ཡི་རང་བའམ་ཞེས་པའི་བར་རོ། །དེ་ཡང་མཆོད་རྟེན་གྱི་དཀོར་ཞེས་པ་འཇིག་
རྟེན་ཐམས་ཅད་ཀྱི་མཆོད་པའི་རྟེན་དུ་གྱུར་པ། དཀོན་མཆོག་གི་དཀོར་ཏེ་ནོར་ཞེས་པ་དང་
དོན་གཅིག་ཅིང་། དེ་ཡང་སངས་རྒྱས་ཆོས་དགེ་འདུན་གསུམ་སྔ་མ་སྔ་མ་ལས་ཕྱི་མ་ཕྱི་མ་
ཉེས་པ་ལྕི་ཞིང་ཁྱད་པར་དཀོན་མཆོག་གཞན་གྱི་རྫས་བརྐུས་སླར་ཕུལ་འདག །དགེ་འདུན་
ཚོར་བ་མ་མྱོང་བར་མི་འདག །ཅེས་གསུངས་པ་ལྟར་ཕྱོགས་བཞིའི་དགེ་འདུན་གྱི་དཀོར་
ཞེས་པ་དགེ་འདུན་གྱི་སྡེ་མང་པོ་འདུས་པའི་དཀོར་ཏེ། དེ་བས་ཀྱང་ཉེས་པ་ཆེས་ལྕི་བ་ཡིན་
གཤིས་རིམ་པས་དམིགས་སུ་བཀར་བར་མཛད་ལ། ཕྲོགས་པ་སོགས་གསུམ་ནི་ལུས་ངག་
ཡིད་གསུམ་གྱིས་གསོག་ཚུལ་ཏེ་སྔར་ལྟར་རོ། །
མཚམས་མ་མཆིས་པ་ལྔ་ནི། ཕ་བསད་པ། མ་བསད་པ། དགྲ་བཅོམ་པ་བསད་པ།
དགེ་འདུན་གྱི་དབྱེན་བྱས་པ། དེ་བཞིན་གཤེགས་པ་ལ་ངན་སེམས་ཀྱིས་ཁྲག་ཕྱུངས་པ་
རྣམས་དང་། ཤུགས་ལ་མཚམས་མེད་དང་ཉེ་བ་ལྔའང་གོ་དགོས་པས་ངོས་འཛིན་ཚུལ་ནི།
ཕ་བསད་པའི་མཚམས་མེད་དང་ཉེ་བ་སློབ་པ་བཀྲོངས་པ། མ་བསད་པ་དང་ཉེ་བ་དགེ་
སློང་མ་འཁྲིག་པས་སུན་ཕྱུང་བ། དགྲ་བཅོམ་པ་བསད་པ་དང་ཉེ་བ་སར་གསན་གྱི་བྱང་
སེམས་བསད་པ། དགེ་འདུན་གྱི་དབྱེན་དང་ཉེ་བ་ཞལ་གྱི་འདུ་སྒོ་ཕྲོགས་པ་སྟེ་དགེ་འདུན་
གྱི་སྤྱི་རྫས་ལ་འབགས་པ་ལྟ་བུ། དེ་བཞིན་གཤེགས་པ་ལ་ངན་སེམས་ཀྱིས་ཁྲག་ཕྱུངས་པ་
དང་ཉེ་བ་མཆོད་རྟེན་ནས་སཱཙྪ་སྤར་མ་ཡན་གཤིག་པའོ། །མི་དགེ་བ་བཅུའམ་ནག་པོའི་
ལས་ལམ་བཅུར་གསུངས་པ་ལས་ལུས་ཀྱི་ལས་གསུམ་ནི། གསོད་སེམས་ཀྱིས་འགྲོ་བ་
~270~

བྱང་ཆུབ་ལྟུང་བཤགས་དང་སྤྱི་བཤགས་གཉིས་ཀྱི་ཟིན་བྲིས་ཐར་འདོད་སྙིང་གི་དགའ་སྟོན།
གང་ཡང་རུང་བའི་